CELEX: 62018TN0093
Language: hr
Date: 2018-02-19 00:00:00
Title: Predmet T-93/18: Tužba podnesena 19. veljače 2018. – International Skating Union protiv Komisije

23.4.2018   
            
            
               HR
            
            
               Službeni list Europske unije
            
            
               C 142/55
            
         Tužba podnesena 19. veljače 2018. – International Skating Union protiv Komisije
   (Predmet T-93/18)
   (2018/C 142/72)
   Jezik postupka: engleski
   
      Stranke
   
   
      Tužitelj: International Skating Union (Lausanne, Švicarska) (zastupnik: J.-F. Bellis, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije od 8. prosinca 2017. u predmetu AT.40208 – International Skating Union’s Eligibility rules (Pravila prihvatljivosti Međunarodne klizačke federacije) i
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog tužbi, tužitelj ističe osam tužbenih razloga.
   
               1.
            
            
               Prvi tužbeni razlog, koji se temelji na tome da je obrazloženje pobijane odluke u srži proturječno.
            
         
               2.
            
            
               Drugi tužbeni razlog, koji se temelji na tome da cilj tužiteljevih pravila prihvatljivosti nije ograničavanje tržišnog natjecanja.
            
         
               3.
            
            
               Treći tužbeni razlog, koji se temelji na tome da tužiteljeva pravila prihvatljivosti ne dovode do ograničavanja tržišnog natjecanja.
            
         
               4.
            
            
               Četvrti tužbeni razlog, koji se temelji na tome da tužiteljeva odluka o neodobravanju događaja 2014 Dubai Icederby ne pripada u područje primjene članka 101. UFEU-a, zbog toga što je ta odluka imala legitiman cilj u skladu s tužiteljevim etičkim kodeksom koji zabranjuje sve oblike potpore klađenju.
            
         
               5.
            
            
               Peti tužbeni razlog, koji se temelji na tome da tužiteljeva odluka o neodobravanju događaja 2014 Dubai Icederby ne pripada u teritorijalno područje primjene članka 101. UFEU-a.
            
         
               6.
            
            
               Šesti tužbeni razlog, koji se temelji na tome da je tvrdnja da se pravilima Arbitražnog suda za sport jačaju navodna ograničenja tržišnog natjecanja neutemeljena.
            
         
               7.
            
            
               Sedmi tužbeni razlog, koji se temelji na tome da je Komisija prekoračila svoje ovlasti time što je na tužitelja primijenila mjere koje nisu ni u kakvoj vezi s utvrđenjem povrede.
            
         
               8.
            
            
               Osmi tužbeni razlog, koji se temelji na tome da je propisivanje periodičkih kazni bez ikakve valjane pravne osnove.